Itō on ollut MM-kilpailuissa kuusi kertaa. Liberecissä 2009 hän oli 17:s, Oslossa 2011 15:s sekä Val di Fiemmessä 2013 20:s. Val di Fiemmen MM-kilpailuiden sekajoukkuemäestä Itō voitti kultaa yhdessä Japanin joukkueen kanssa. Falunissa 2015 hän saavutti normaalimäessä hopeaa ja sekajoukkuekisasta pronssia. Lahdessa 2017 hän saavutti samoin normaalimäessä hopeaa ja sekajoukkuekisassa pronssia. Seefeldin MM-kilpailuissa 2019 hän oli normaalimäessä 15:s ja naisten joukkuemäessä kuudes. Sotšin olympialaisissa 2014 hän oli seitsemäs, Pyeongchangissa 2018 yhdeksäs sekä Oberstdorfin MM-kilpailuissa 2021 normaalimäessä yhdestoista ja suurmäessä kolmastoista.